
Tehniskās specifikācijas prasības 
cenu aptaujai “Naudas un citu vērtību pārvadāšanas, apstrādes un uzglabāšanas pakalpojumu sniegšana”

[bookmark: _Hlk179236309]1. 	Prasības pretendentiem:
1.1. Pretendents ir reģistrēts normatīvajos aktos noteiktajos gadījumos un kārtībā;
1.2. Pretendents pēdējo trīs gadu laikā ir sniedzis naudas inkasācijas pakalpojumus
1.3. Elektroniska datu reģistrācija inkasācijas laikā.

2. Pakalpojuma apraksts: inkasācijas pakalpojumi ir nepieciešami, lai nodrošinātu Pasūtītāja inkasācijas objektu ikdienas darbu, t. i., skaidras naudas inkasāciju no Slimnīcas kasēm, kā arī maiņas naudas sagatavošanu un piegādi Slimnīcas kasēm.

3. Lietoto terminu skaidrojumi:

3.1. Nauda – Klienta maksāšanas līdzekļi - skaidrās naudas ieņēmumi (banknotes un monētas, izņemot ārvalstu valūtu monētas), kas pieder Klientam un tiek pārvadāti vienā vai vairākās Naudas somās saskaņā ar Līguma noteikumiem.
3.2. Naudas apstrāde – maksāšanas līdzekļu apkalpošanas pakalpojums  - Naudas šķirošana, skaitīšana, iesaiņošana, glabāšana un ieskaitīšana Klienta norādītajā bankas kontā atbilstoši Latvijas Bankas noteikumiem.
3.3. Naudas nogādāšanas vieta – Pretendenta centrālais naudas apstrādes centrs vai reģionālā filiāle, kurā tiek veikta Naudas apstrāde.
3.4. Naudas transportēšana – maksāšanas līdzekļu apkalpošanas pakalpojums - Naudas saņemšana no Klienta pārstāvja, Naudas nogādāšana no Objekta uz paredzēto Naudas nogādes vietu atbilstoši Latvijas Republikas likumu un citu normatīvo aktu, un Līguma noteikumiem.
3.5. Klienta pārstāvis – persona, kas pilnvarota nodot Naudu Inkasentam Objektā. Klienta pārstāvis var būt Klienta darbinieks vai tam rakstiski īpaši pilnvarota persona.   
3.6. Inkasents – attiecīgi sagatavots un apmācīts Pretendenta darbinieks, kam ir nepieciešamais ekipējums un, kura darba līgumā ar Pretendentu ir ietverti Naudas transportēšanas pienākumi.
3.7. Objekts – Klienta noteikta vieta, kurā Nauda tiek nodota Inkasentam. 
3.8. Identifikācijas karte – Pretendenta apstiprināts saraksts, kurā norādīti darbinieki, kuri tiesīgi veikt Naudas pieņemšanu un transportēšanu.
3.9. Darbinieka apliecība – Pretendenta izdots darbinieka personību apliecinošs dokuments, kas atrodas pie Inkasenta un uzrādāms Klienta pārstāvim, veicot Naudas pieņemšanu.
3.10. Izdruka – Pretendenta inkasenta izdrukāts Apmeklējuma dokuments.
3.11. Naudas soma – vienreizējai vai vairākkārtējai lietošanai paredzēts no auduma, polietilēna vai cita materiāla izgatavots iesaiņojums ar īpašu aizdari vai plombām, kas paredzēts Naudas transportēšanai

4. Līguma izpildes kārtība: 
4.1. Pretendents saskaņo ar Klientu Naudas transportēšanas dienas un laikus (saskaņā ar Klienta iesniegto Objektu sarakstu).
4.2. Pretendents veic Klienta Naudas Apstrādi un Naudas Transportēšanu. Pretendenta turējumā esošo Naudas līdzekļu īpašnieks ir Klients un Klients apņemas atbrīvot Pretendentu no jebkāda atbildības pienākuma pret trešo personu prasījumiem attiecībā uz Naudas īpašuma tiesībām un tiesisko statusu.
4.3. Noslēdzot līgumu, Klients pilnvaro Pretendentu apstrādāt Klienta Naudas līdzekļus un pārskaitīt attiecīgo summu Klienta norādītā Bankas kontā.

5. Pretendentam ir pienākums: 
5.1.  Veikt Klienta naudas transportēšanu un naudas apstrādi, nodrošināt Klienta naudas drošību un apsardzi, pārskaitīt attiecīgo summu Klienta norādītā bankas kontā.
5.2. Nodrošināt Inkasenta ierašanos Klienta norādītājās adresēs noteiktajā laikā un vietā.
5.3. Iesniegt Klientam Identifikācijas karti, kurā iekļauti visi Inkasenti un kuri ir iesaistīti Līgumā noteikto pienākumu izpildē, kā arī informēt Klientu par izmaiņām Identifikācijas kartē.
5.4. Inkasentam, pirms naudas somas saņemšanas, uzrādīt Klientam Darbinieka apliecību.
5.5. Veicot naudas saņemšanu, salīdzināt, vai Objekta identifikācijas numurs, kas norādīts uz somas, atbilst iepriekš izsniegtajam Objekta identifikācijas numuram/svītru koda uzlīmei, kā arī pārbaudīt naudas somu un plombu stāvokļa atbilstību šī līguma noteikumiem.
5.6. Informēt Klientu par jebkādām atšķirībām starp naudas somā esošās naudas patieso summu un izdrukā norādīto informāciju, sastādot attiecīgas formas aktu, kā arī par jebkurām problēmām, kas rodas sakarā ar naudas transportēšanu, naudas apstrādi vai tās drošības nodrošināšanu.

6. Pretendenta tiesības: 
6.1. Atteikties pieņemt Naudas somu ja:
	- Naudas soma nav noteiktā laikā sagatavota nodošanai;
	- Naudas soma nav sagatavota atbilstoši noslēgtajā līgumā minētiem noteikumiem.
6.2. Sniegt Klientam Līgumā noteiktos Pakalpojumus, izmantojot attiecīgi ekipētus Inkasentus (tai skaitā, lai aizsargātu klienta naudas līdzekļus, ar šaujamieročiem bruņotus inkasentus).

7. Klienta pienākums ir: 
7.1. Nodrošināt Inkasentam brīvu pieeju Objektam, kā arī Klienta pārstāvja klātbūtni Objektā Līgumā norādītajā laikā. 
7.2. Nodrošināt Pretendentam iespēju veikt Klienta Objektu apsekošanu līdz Pakalpojumu sniegšanas uzsākšanai, ar apsekošanu saprotot piebraucamā ceļa apskati, transportlīdzekļa apstāšanās un stāvēšanas iespēju novērtēšanu, kā arī Inkasenta veicamā ceļa no transportlīdzekļa līdz Naudas saņemšanas vietai un atpakaļ izvērtēšanu no drošības aspekta.
7.3.	 Nodrošināt brīvus un apgaismotus piebraucamos ceļus, ieejas un gaiteņus, izolētu telpu Naudas pieņemšanai un nodošanai.
74.	 Sagatavot Naudu transportēšanai atbilstoši līgumā minētiem noteikumiem.
7.5.	 Identificēt Inkasenta personību, salīdzinot datus Inkasenta Darbinieka apliecībā ar Identifikācijas karti pirms katras Naudas nodošanas Inkasentam.
7.6. 	Nodrošināt pilnīgu Identifikācijas karšu, klienta koda, Naudas transportēšanas laika un Naudas satura slepenību, lai saglabātu iespējami lielu Klienta pārstāvja un Inkasenta drošību Naudas Nodošanas un Naudas Transportēšanas laikā, kā arī veikt citus pasākumus nolaupīšanas iespējamības novēršanai.
7.7. 	Glabāt Izdrukas dokumenta kopiju vismaz 30 (trīsdesmit) dienas, bet nolaupīšanas vai līdzvērtīga riska gadījumos, līdz šādu gadījumu izmeklēšanas pabeigšanai.

8.	Klientam ir tiesības:
8.1.	 Pirms naudas nodošanas pieprasīt Inkasentam uzrādīt Darbinieka apliecību.
8.2.	Atteikties nodot Naudu, ja nav iespējams noteikt Inkasenta personību vai arī gadījumā, kad rodas aizdomas par Inkasenta personības neatbilstību viņa uzrādītajiem dokumentiem. Par šādiem gadījumiem Klients nekavējoties informē Pretendentu.

9.	Samaksa par pakalpojumiem
Klients apņemas veikt samaksu par sniegtiem Pakalpojumiem vienu reizi mēnesī saskaņā ar Pretendenta iesniegto rēķinu. Klients veic samaksu, pārskaitot rēķinā norādīto naudas summu Pretendenta bankas kontā. 

10.	Līdzēju atbildība
10.1.	Pretendents ir atbildīgs par Naudas līdzekļiem no izdrukas izsniegšanas un Naudas saņemšanas brīža līdz brīdim, kad Pretendents izdara atbilstošu elektronisko pārskaitījumu uz Klienta norādīto bankas kontu un naudas līdzekļi ir nonākuši norādītajā kontā. 
10.2.	Pretendents atlīdzina Klientam nodarītos zaudējumus saistībā ar Naudas Transportēšanu un Naudas Apstrādi, kas radušies trešo personu prettiesiskas darbības rezultātā vai Pretendenta darbinieku ļaunprātīgas rīcības vai rupjas neuzmanības dēļ. Pretendents kompensē Klientam zaudējumus pēc zaudējumu patiesā apmēra konstatēšanas, bet kopējais atlīdzības apjoms nepārsniedz zudušās Naudas vērtību.
10.3.	Pretendents nav atbildīgs par Līgumā noteikto pienākumu neizpildi vai nepienācīgu izpildi, kas notikusi tādos nepārvaramas varas apstākļos, kā dabas katastrofas, ugunsnelaimes, vispārējie elektrības, sakaru vai datu pieslēguma pārrāvumi (tai skaitā bankas programmas disfunkcija), karš un kara darbība, streiki, aizliedzošas valdības darbības, jauni valsts un pašvaldību normatīvie akti, citi likumīgi šķēršļi vai jebkādas citas darbības un parādības, kas nav atkarīgas no Pretendenta gribas un ko Pretendents nevar ietekmēt. Pretendenta pienākums ir informēt Līdzējus par šādu apstākļu iestāšanos. 
10.4.	Klients uzņemas atbildību par naudas iztrūkumu, pārpalikumu, viltotām vai maksāšanai nederīgām naudas zīmēm un monētām, pie nosacījuma, ja Naudas soma pie tās nodošanas Inkasentam bija pienācīgi aizdarīta, noplombēta un nebojāta. Par maksāšanai nederīgām naudas zīmēm tiek uzskatītas banknotes, kuras bojātas tādā mērā, ka netiek pieņemtas Latvijas Bankā, kā arī par maksāšanai nederīgām monētām tiek uzskatītas jebkuras ārvalstu valūtu monētas. Gadījumā, ja Naudas somā konstatēts naudas iztrūkums vai pārpalikums, kā arī viltotas vai maksāšanai nederīgas naudas zīmes un monētas, tiek sastādīts akts, precīzi uzrādot starpību starp pavaddokumentā uzrādīto un faktiski saskaitīto naudas summu, un Pretendents pārskaita Klienta kontā naudas summu, kas faktiski atradusies Naudas somā. Par šo aktu tiek ziņots Klientam.
10.5.	Līdzēji vienojas, ka saskaņā ar Vispārīgās Datu Aizsardzības Regulu 2016/697 Līdzēji ir atzīstami par savstarpējiem datu apstrādes Pārziņiem. Līdzēji apstrādā fizisko personu datus (Pasūtītāja pārstāvji, kasieri u.c., Pretendenta pārstāvji, inkasatori u.c.) tikai un vienīgi Līguma izpildes nolūkā un katrs Līdzējs patstāvīgi uzņemas atbildību par šādu datu likumīgu apstrādi. 

